José López Armesto

José López Armesto, nado en Paradela en 1903 e finado en Monforte de Lemos o 16 de decembro de 1982,La Voz de Galicia, 18-12-1982, p. 38 foi un político galego.

 Traxectoria 
Irmán de Elías López Armesto. Emigrou moi novo a Cuba e despois a Nova York, onde traballou nun hotel e na firma de ascensores Otis. Nunha viaxe a Paradela decidiu casar e instalou un comercio. Na II República foi elixido alcalde de Paradela en abril de 1933, militando no Partido Republicano Gallego. Integrado en Izquierda Republicana, foi reposto no cargo logo do triunfo da Fronte Popular en febreiro de 1936.

Logo do golpe de Estado do 18 de xullo de 1936 estivo fuxido e agochado en Reiriz xunto ao alcalde de Sarria Antonio Páramo Sánchez. Ao rematar a guerra entregouse e ingresou no cárcere de Lugo o 8 de marzo de 1940. Foi xulgado en Lugo por auxilio á rebelión, resultando a súa causa con sobresemento provisional. Instalouse en Monforte de Lemos, onde montou un bar e ultramarinos, a froitaría Bóveda. Alí morreu en decembro de 1982, ao ser atropelado nun paso de peóns.

 Notas 

 Véxase tamén 
 Ligazóns externas 
 Ficha en Represión franquista en Lugo
 Memorial de infamias en Paradela

Categoría:Alcaldes de Paradela
Categoría:Alcaldes de Galicia durante a II República
Categoría:Galegos dos Estados Unidos de América
Categoría:Nados en Paradela
Categoría:Nados en 1903
Categoría:Finados en 1982
Categoría:Personalidades de Galicia sen imaxes